  Анжелика Тихонова корреспондент 1-тӥ южтолэзьлы Удмуртиын коронавирусэн 75 выль черламъёсты пусйизы. Висьыны усемъёс пӧлын 14 аресозь куать пиналъёс но 65 ареслэсь бадӟым 15 адямиос. Со сярысь элькунысь оперативной штаб ивортӥз. Выль черламъёс пӧлын Ижкарын 35 улӥсьёс, Якшур-Бӧдья ёросын - 10, Дэри ёросын – куать, Вотка ёросын – вить, Сарапулын, Кияса ёросын – быдэн ньыль, Камбарка ёросын – куинь, Сарапул, Вавож ёросъёсын – быдэн кык, Глазкарын, Воткаын, Грак, Ува ёросъёсын – быдэн одӥг. Эшшо 89 адями висёнэз вормиз. Кык адями кулӥз: воргоронъёслы 78 но 88 арес вал Туннэ нуналлы Удмуртиын выль коронавирус инфекциен черлан 28 сюрс 371 учыр лабораториосын зэматэмын. 25 сюрс 21 адями йӧназ, 362 мурт кулӥз. Та дыре 109 висисьёслэн тазалыксы секыт лыдъяське. Элькунын выль коронавирус инфекцилы 882 сюрс 482 эскеронъёс ортчытӥзы, берло нуналскын – 3 сюрс 308. 26-тӥ тулыспаллы элькунын 26 сюрс 64 адями коронавируслэсь прививка пуктӥз, со пӧлысь 5 сюрс 867 мурт кыкетӥ компонентсэ басьтӥз ни.  Тегъёс: Тазалык Ижкар висён Удмуртия коронавирус  